
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1054 


29 Νοεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέωντριών (3) κτιρίων που 
βρίσκονται επί των οδών Μέντορος 7, Μέντορος 9 
και Παραμυθιάς 7-Πηλέως 1 και Μέντορος 8 στην 
περιοχή «Μεταξουργείο» εντός του εγκεκριμένου 
ρυμοτομικού Αθηνών (Ν. Αττικής) και καθορισμός 


ειδικών όρων και περιορισμών δόμησης αυτών.... 1 

Τροποποίηση ρυμοτομικού σχεδίου στα Ο.Τ. 33 και 9 
του οικισμού Λοφίσκου του Δήμου Βερτίσκου Ν. 
Θεσσαλονίκης. 2 


ΑΠΟΦΑΣΕΙ Σ 

Αριθ. 25070 (1) 

Χαρακτηρισμός ως διατηρητέων τριών (3) κτιρίων που 
βρίσκονται επί των οδών Μέντορος 7, Μέντορος 9 και 
Παραμυθιάς 7-Πηλέως 1 και Μέντορος 8 στην περιοχή 
«Μεταξουργείο» εντός του εγκεκριμένου ρυμοτομι¬ 
κού Αθηνών (Ν. Αττικής) και καθορισμός ειδικών όρων 
και περιορισμών δόμησης αυτών. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνοτου κω- 
δικοποιημένου Π.Δ/τος της 14/24.7.1999 - Δ' 580), όπως 
αντικαταστάθηκε με την παρ. 2 του άρθρου 3 του Ν. 
2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140). 

2. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παρ. 2α του άρθρου 1 του Ν. 2469/1997 
(Α' 38). 

3. Την υπ’ αρ. Υ6/31.10.2001 απόφαση του Πρωθυ¬ 
πουργού και της Υπουργού Περιβάλλοντος, Χωροταξίας 
και Δημοσίων Έργων «ανάθεση αρμοδιοτήτων Υπουργού 


Περιβάλλοντος Χωροταξίας και Δημοσίων Έργων στους 
Υφυπουργούς Περιβάλλοντος,Χωροταξίας καιΔημοσίων 
Έργων» (Β' 1484). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 4.4.2002 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 17.5.2002 σύμφωνη γνώμη του φερόμενου 
ιδιοκτήτη του κτιρίου επί της οδού Μέντορος 7 I. Φεργά- 
δη (αρ. πρ. ΥΠΕΧΩΔΕ 8113/5460/22.5.2002). 

7. Το αρ. πρ. 2969/1828/4.4.2002 έγγραφο της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών και το γεγονός ότι παρήλθε η οριζόμενη προθε¬ 
σμία από τις διατάξεις του άρθρου 4 (παρ. 2) του Ν. 
1577/1985 όπως αντικαταστάθηκε με το άρθρο 3 (παρ. 2) 
του Ν. 2831/2000 (Α' 140), χωρίς να περιέλθουν στην ως 
άνω υπηρεσία τυχόν αντιρρήσεις ενδιαφερομένων για τα 
λοιπά κτίρια. 

8. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζονται ως διατηρητέα τα τρία (3) κτίρια 
που βρίσκονται επί των οδών: 

α) Μέντορος 7, φερόμενο ως ιδιοκτησία Ιωάννη Φεργάδη 

β) Παραμυθιάς 7 - Πηλέων 1 και Μέντορος 8 και 

γ) Μέντορος 9 στην περιοχή «Μεταξουργείο» εντός του 
εγκεκριμένου ρυμοτομικού σχεδίου Αθηνών (Ν. Αττικής), 
όπως αυτά φαίνονται με μαύρη διαγράμμιση στο σχετικό 
πρωτότυπο διάγραμμα σε κλίμακα 1: 1000 που θεωρήθη¬ 
κε από τον Προϊστάμενο της Διεύθυνσης Τοπογραφικών 
Εφαρμογών με την αρ. 25070/2002 πράξη του και που 
αντίτυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Διατηρητέο χαρακτηρίζεται το αρχικό εκάστοτε κτί¬ 
ριο καθώς και οι εναρμονιζόμενες με αυτό μεταγενέστε¬ 
ρες προσθήκες, όχι όμως και τα κάθε είδους καθ’ ύψος ή 
κατ’ επέκταση υπάρχοντα προσκτίσματα που αλλοιώνουν 
το αρχικό κτίριο. 

Ο καθορισμός των προσκτισμάτων που αλλοιώνουν το 

αρχικό κτίριο πραγματοποιείται από την Επιτροπή Πολε- 
οδομικού και Αρχιτεκτονικού Ελέγχου (ΕΠΑΕ). 

3. Απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών ή καλλιτε¬ 
χνικών και διακοσμητικών στοιχείων των χαρακτηρισμέ¬ 
νων ως διατηρητέων κτιρίων, όσο και των ίδιων των κτι¬ 
ρίων συνολικά, πλην εκείνων των προσκτισμάτων ή 
στοιχείων τους για τα οποία η ΕΠΑΕ έχει γνωμοδοτήσει 
για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση στο φέροντα οργανισμό των χα¬ 
ρακτηρισμένων ως διατηρητέων κτιρίων, καθώς και 
επεμβάσεις για λόγους λειτουργικότητάς τους, εφόσον 
δεν αλλοιώνεται ο αρχιτεκτονικός χαρακτήρας τους και 
δεν θίγονται τα διατηρητέα στοιχεία τους. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στα χαρακτηριζόμενα ως δια¬ 
τηρητέα κτίρια. 

Επιτρέπεται μόνο η τοποθέτηση επιγραφών μικρών δια¬ 
στάσεων που πληροφορούν για τη τυχόν χρήση των χώ¬ 
ρων των κτιρίων. 


6. Αιτήσεις για προσθήκη στα διατηρητέα κτίρια, απο- 
στέλλονται από τη πολεοδομική υπηρεσία, με γνώμη της 
ΕΠΑΕ στην αρμόδια υπηρεσία του Υπουργείου Περι¬ 
βάλλοντος, Χωροταξίας και Δημοσίων Έργων για ειδική 
ρύθμιση σύμφωνα με τις διατάξεις του άρθρου 4 (παρ. 
2) του Ν. 1577/1985 (Α 210) όπως τροποποιήθηκε με το 
άρθρο 3 (παρ. 2) του Ν. 2831/2000, εφόσον δεν παρα¬ 
βλάπτονται τα διατηρητέα κτίρια και ο χώρος που τα πε¬ 
ριβάλλει. 

7. Για οποιαδήποτε επέμβαση στο εξωτερικό ή εσωτε¬ 
ρικό των διατηρητέων κτιρίων καθώς και για την τοποθέ¬ 
τηση επιγραφών απαιτείται έγκριση της ΕΠΑΕ. 

8. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 11 Νοεμβρίου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αρίθ. 29/ΟΙΚ.41987/ΠΣΚ/1068 (2) 

Τροποποίηση ρυμοτομικού σχεδίου στα Ο.Τ. 33 και 9 του 
οικισμού Λοφίσκου του Δήμου Βερτίσκου Ν. Θεσσα¬ 
λονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

Ι.Τις διατάξεις των άρθρων 111, 152, 153 και 154 του 
Π.Δ. της 14/27.7.1999 «Κώδικας Βασικής Πολεοδομικής 
Νομοθεσίας», (ΦΕΚ580/Δ'), όπως ισχύουν. 

2. Τις διατάξεις του άρθρου 29 του Ν. 2831/2000 (ΦΕΚ 
140/Α"), όπως αντικαταστάθηκαν με το άρθρο 10 του Ν. 
3044/2002 (ΦΕΚ 197/Α ). 

3. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης κ.λπ.» (ΦΕΚ90/Α/94), όπως τροποποιήθη¬ 
καν και συμπληρώθηκαν με το Ν. 2242/94 «Συμπλήρωση 
διατάξεων για τη Νομαρχιακή Αυτοδιοίκηση και άλλες 
διατάξεις» (ΦΕΚ 153/Α794). 

4. Την 21/31.3.95 απόφαση του Νομαρχιακού Συμβου¬ 
λίου Θεσσαλονίκης «Οργανισμός Εσωτερικής Υπηρεσίας 
της Νομαρχιακής Αυτοδιοίκησης Θεσσαλονίκης» (ΦΕΚ 
392/Β711-4.95) όπως ισχύει. 

5. Την 21/2001 απόφαση του Δημοτικού Συμβουλίου 
του Δήμου Βερτίσκου Νομού Θεσσαλονίκης. 

6. Την 181/2002 πράξη γνωμοδότησης του Συμβουλίου 
Χωροταξίας, Οικισμού και Περιβάλλοντος του Νομού 
Θεσσαλονίκης. 

7. Τις διατάξεις του άρθρου 29Ατου Ν. 1558/85, όπως 
αυτό προστέθηκε με το άρθρο 27 του Ν. 2081/92 (ΦΕΚ 
154/Α792) και τη διαπίστωση ότι από τις τυχόν κανονιστι¬ 
κού χαρακτήρα διατάξεις της παρούσας δεν προκαλείται 


δαπάνη σε βάρος του κρατικού προϋπολογισμού ή του 
οικείου Ο.Τ.Α. 

8. Τη διαπίστωση ότι τηρούνται οι προϋποθέσεις που 
θέτει η παρ. 4 του άρθρου 29 του Ν. 2831/2000 (ΦΕΚ 
140/Α'), όπως αυτό αντικαταστάθηκε με το άρθρο 10 του 
Ν. 3044/2002 (ΦΕΚ 197/Α'), αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου οικι¬ 
σμού Λοφίσκου του Δήμου Βερτίσκου Ν. Θεσσαλονίκης με. 

α) τον αποχαρακτηρισμό του αρ. 155 κοινόχρηστου χώ¬ 
ρου πρασίνου και τον χαρακτηρισμό εντός αυτού τμήμα¬ 
τος οικοδομήσιμου χώρου, χώρου Πολιτιστικού Κέντρου 
και πεζοδρόμου στο Ο.Τ. 33 και 
β) τον χαρακτηρισμό χώρου πρασίνου στο αρ. 30 οικό¬ 
πεδο του Ο.Τ. 9, όπως οι ρυθμίσεις αυτές φαίνονται στα 
συνημμένα στην παρούσα απόφαση και θεωρημένα από 
τον Διευθυντή της Διεύθυνσης Πολεοδομίας Ν. Θεσσα¬ 
λονίκης πρωτότυπα χρωματισμένα διαγράμματα σε κλί¬ 
μακα 1:500. 

Άρθρο 2 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή και τα ακριβή αντίγραφα των πρωτο¬ 
τύπων διαγραμμάτων που τη συνοδεύουν να δημοσιευ- 
θούν στην Εφημερίδα της Κυβερνήσεως. 

Θεσσαλονίκη, 30 Οκτωβρίου 2002 
Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 

